PMIndiaData/PMIndiaSum huggingface dataset:
రెండు సార్లు పన్ను విధింపు నివారణకు, ప్రభుత్వ కోశ సంబంధి ఎగ‌వేత‌ నివారణకు భార‌త‌దేశం, సైప్ర‌స్ ల మ‌ధ్య‌ ఒప్పందానికి, ఒడంబడికల ప్రాథమిక పత్రానికి మంత్రిమండలి ఆమోదం

ప‌న్నుల ఎగ‌వేత‌కు , “రౌండ్ ట్రిప్పింగ్‌”, “బేస్ ఇరోషన్ / ప్రాఫిట్ షిప్టింగ్” ల‌కు వ్య‌తిరేకంగా భారతదేశం తాను చేస్తున్న పోరాటంలో ఈ రోజు మరొక ముఖ్య‌మైన అడుగును వేసింది. ఆదాయంపై పన్నులకు సంబంధించి అవాయిడెన్స్ ఆఫ్ డ‌బుల్ టాక్సేష‌న్‌ అండ్ ద ప్రివెన్షన్ ఆఫ్ ఫిస్కల్ ఇవేజన్ కోసం భార‌త‌దేశం, సైప్ర‌స్ ల మ‌ధ్య‌ ఒక అగ్రిమెంట్ అండ్ ప్రోటోకాల్ పై సంత‌కాలు చేసే ప్రతిపాదనకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. మారిష‌స్ దేశంతో ఉన్న ద్వంద్వ పన్ను విదానం నివారక ఒప్పందంలో ఇటీవల సవరణ చేసిన అనంతరం ఈ చర్యను తీసుకున్నారు. మారిష‌న్ తో ఒప్పందం మాదిరిగానే ,సైప్ర‌స్ తో ఒప్పందం కూడా మూలధన లాభాలకు సంబంధించి నివాస ఆధార ప‌న్ను పద్ధతికి ఆస్కారం కల్పించింది. ఒప్పందంలో సవరణను మంత్రిమండలి ఆమోదించినందున సైప్ర‌స్ నివాసంగా గ‌ల ఎన్ టిటీలకు భార‌త‌దేశంలో మూలధన లాభాలపై ప‌న్నును విధించడం జ‌రుగుతుంది. ఫలితంగా ద్వంద్వ ప‌న్నుల‌కు తావు ఉండ‌దు. దీనినే మ‌రికొన్ని మాట‌లలో చెప్పాలంటే, భార‌త‌దేశంలో స‌మ‌కూరే మూలధన లాభాల‌పైన ప‌న్నును విధించే హ‌క్కు భార‌త‌దేశానికి లభిస్తుంది. అయితే గ‌తంలో నివాస‌ ఆధారిత ప‌న్నుకు సంబంధించిన‌ ఒప్పందంలోని అంశాల ప్ర‌కారం చూస్తే ఇలా ఉండేది కాదు. ప‌న్నులు ఎగ్గొట్ట‌డానికి పెట్టుబ‌డుల‌ను వాటి అస‌లు దేశంనుంచి త‌ప్పించి కృత్రిమంగా దారి మ‌ర‌ల్చే వారు. మారిష‌స్ విష‌యంలో ప్ర‌స్త‌ుత ఒప్పందం ప్ర‌కారం అలాంటి చ‌ర్య‌ల‌కు అడ్డుక‌ట్ట ప‌డుతుంది. ఇటువంటి మార్పుల‌ కోసమే సింగ‌పూర్ తోనూ సంప్రదింపులు కొన‌సాగుతున్నాయి.
పిల్లలపై లైంగిక నేరాల కు కఠిన శిక్ష

‘‘లైంగిక నేరాల నుంచి పిల్లలను రక్షించాలన్న చారిత్రక నిర్ణయంలో భాగంగా ‘లైంగిక నేరాలనుంచి పిల్లలకు రక్షణ చట్టం(POCSO)-2012’లో సవరణలకు ప్రధానమంత్రి నరేంద్ర మోదీ అధ్యక్షతన సమావేశమైన కేంద్ర మంత్రి మండలి ఆమోదం తెలిపింది. ఈ సవరణలవల్ల పిల్లలపై లైంగిక దాడులకు పాల్పడే నేరగాళ్లకు మరణశిక్షసహా కఠిన శిక్ష విధింపునకు వీలు కలుగుతుంది. అంతేకాకుండా పిల్లలతో అశ్లీల చిత్రాలు తీయడాన్ని నిరోధించడంలో భాగంగా జైలుశిక్ష, జరిమానా విధించే అవకాశం కూడా ఉంటుంది. ప్రభావం: • ఈ సవరణతో కఠిన శిక్షలు విధించే బలమైన నిబంధనలు చట్టంలో చేర్చబడతాయి. పిల్లలపై లైంగికదాడులకు పాల్పడేవారిలో ఈ చట్టం భయాన్ని పెంచి, అటువంటి ధోరణికి అడ్డుకట్ట వేస్తుందని ప్రభుత్వం భావిస్తోంది. • అంతేకాకుండా లైంగికదాడులకు గురయ్యే ప్రమాదమున్న బాలలకు వేదన నుంచి ఊరట కల్పించడంతోపాటు వారికి భద్రత, గౌరవాలను పరిరక్షించడం కూడా దీని లక్ష్యం • ఈ సవరణతో బాలలపై నేరాలు, సంబంధిత శిక్షలకు సంబంధించి సంపూర్ణ స్పష్టత వస్తుంది. నేపథ్యం: బాలలకు లైంగికదాడులు, వేధింపులు, అశ్లీల చిత్రాల రూపకల్పనవంటి నేరాల నుంచి రక్షణ కల్పించడం లక్ష్యంగా ‘పోక్సో’ (POCSO) చట్టం-2012 అమలులోకి వచ్చింది. దీంతోపాటు బాలల శ్రేయస్సు, సంక్షేమానికీ ఇది వీలు కల్పిస్తుంది. ఆ మేరకు 18 ఏళ్లలోపువారిని బాలలుగా ఈ చట్టం నిర్వచిస్తుంది. ఈ వయోపరిమితికి లోబడి ప్రతి దశలోనూ బాలల ప్రయోజనాలు, సంక్షేమానికి అత్యధిక ప్రాధాన్యం ఇస్తుంది. తదనుగుణంగా లైంగితతతో సంబంధం లేకుండా పిల్లలందరి శారీరక, మానసిక, మేధో, సామాజికపరమైన అభివృద్ధికి భరోసా కల్పిస్తుంది.
పండిట్ మ‌ద‌న్‌మోహ‌న్ మాల‌వీయ జ‌యంతి సంద‌ర్భంగా ఆయ‌న‌కు నివాళుల‌ర్పించిన ప్ర‌ధాన‌మంత్రి

పండిట్ మ‌ద‌న్‌మోహ‌న్ మాల‌వీయ జ‌యంతి సంద‌ర్భంగా, ప్ర‌ధాన‌మంత్రి శ్రీ న‌రేంద్ర మోదీ ఆయ‌న‌కు నివాళుల‌ర్పించారు. స్వాతంత్ర్యోద్య‌మంలో, విద్యారంగంలో మ‌ద‌న్ మోహ‌న్ మాల‌వీయ చిర‌కాలం గుర్తుండిపోయే కృషి చేశార‌ని అంటూ ప్ర‌ధాని ఆ మ‌హ‌నీయుడిని గుర్తుచేసుకున్నారు.
750 ఎమ్ డబ్ల్యు రీవా సోలర్ ప్రాజెక్టు ను దేశ ప్రజల కు అంకితం చేయ‌నున్న ప్ర‌ధాన మంత్రి

మధ్య ప్రదేశ్‌ లోని రీవా లో ఏర్పాటు చేసిన 750 మెగా వాట్ సౌర పథకాన్ని ప్రధాన మంత్రి శ్రీ నరేంద్ర మోదీ 2020 వ సంవత్సరం జూలై 10 వ తేదీ న దేశ ప్రజల కు అంకితం చేయ‌నున్నారు. ఈ ప్రాజెక్టు లో ఒక్కొక్కటి 500 హెక్టార్ భూమి లో 250 డబ్ల్యు సామ‌ర్థ్యం క‌లిగిన సౌర ఉత్పాదక యూనిట్ చొప్పున మూడు సౌర ఉత్పాదక యూనిట్ లు ఒక సౌర పార్కు (మొత్తం ప్రాంతం 1500 హెక్టార్) లో భాగం గా ఉన్నాయి. ఈ సోలర్ పార్కు ను మధ్య ప్రదేశ్ ఊర్జా వికాస్ నిగమ్ లిమిటెడ్ (ఎమ్ పియువిఎన్) యొక్క జాయింట్ వెంచర్ కంపెనీ అయిన రీవా అల్ట్రా మెగా సోలర్ లిమిటెడ్ (ఆర్‌యుఎమ్ఎస్ఎల్) మరియు కేంద్ర ప్ర‌భుత్వ అధీన సంస్థ అయిన సోలర్ ఎనర్జీ కార్పొరేశన్ ఆఫ్ ఇండియా (ఎస్ఇసిఐ) లు అభివృద్ధి చేశాయి. ఈ పార్కు ను అభివృద్ధిపరచడం కోసం ఆర్‌ఎమ్ఎస్‌ఎల్‌ కు 138 కోట్ల రూపాయల మేర కేంద్ర ఆర్థిక స‌హాయాన్ని సమకూర్చడమైంది. ఈ పార్కు ను అభివృద్ధి చేసిన తరువాత దీని లోప‌ల ఒక్కొక్కటీ 250 ఎమ్ డబ్ల్యు సామర్థ్యం తో మూడు సౌర ఉత్పాదక యూనిట్ లు మూడిటి ని సిద్ధం చేయడానికి రీవా అల్ట్రా మెగా సోలర్ లిమిటెడ్ (ఆర్‌యుఎమ్ఎస్ఎల్) రివర్స్ ఆక్శన్ మాధ్యమం ద్వారా మహీంద్రా రిన్యూవబుల్స్ ప్రైవేట్ లిమిటెడ్ ను, ఎసిఎమ్ఇ జయ్ పుర్ సోలర్ పవర్ ప్రైవేట్ లిమిటెడ్‌ ను, ఆరిన్సన్ క్లీన్ ఎనర్జీ ప్రైవేట్ లిమిటెడ్‌ ను ఎంపిక చేసింది. గ్రిడ్ సమత అవరోధాన్ని ఛేదించిన దేశం లోని ప్రథమ సౌర పథకం గా రీవా సౌర పథకం పేరుగాంచింది. 2017వ సంవత్సరం ఆరంభం లో ఆ కాలంలో అమలులో ఉన్న సౌర పథకం యొక్క ధర లు (టారిఫ్ స్) దాదాపు ఒక్కో యూనిట్ కు రూ. 4. 50 గా ఉండగా, దానితో పోలిస్తే రీవా పథకం చరిత్రాత్మకమైనటువంటి ఫలితాల ను ఆవిష్కరించిం: 15 సంవత్సరాల కాలం లో ఒక్కో యూనిట్ కు రూ. 0.05 టారిఫ్ అధిరోహణం వంతున ఒకటో సంవత్సరం లో ఒక్కో యూనిట్ కు రూ.2.97 గా మరియు 25 సంవత్సరాల కాలాని కి ఒక్కో యూనిట్ కు రూ.3.30 స్థాయి ధర తో చరిత్రాత్మక పరిణామాల ను సాధించింది. ఈ పథకం సాలు కు ఇంచుమించు 15 లక్షల టన్నుల కార్బన్ డయాక్సైడ్ (సిఒ2) కు సరిసమానమైన కర్బన ఉద్గారాల ను తగ్గిస్తుంది. రీవా పథకం దాని యొక్క దృఢమైన ప్రాజెక్టు రూపురేఖలు మరియు నూతన ఆవిష్కరణ లకు గాను భారతదేశం లోనే కాక విదేశాల లో కూడా ప్రసిద్ధి గాంచింది. పావర్ డివెలపర్స్ కు నష్టభయాల ను తగ్గించడం కోసం దీని చెల్లింపు సంబంధి సురక్షిత యంత్రాంగాన్ని ఇతర రాష్ట్రాల కు ఒక మాడల్ గా తీసుకోవచ్చంటూ ఎమ్ ఎన్ ఆర్ ఇ సిఫారసు చేసింది. ఇది వరల్డ్ బ్యాంక్ ప్రెసిడెంట్ యొక్క ఎవార్డ్ ఫార్ ఇనొవేశన్ ఎండ్ ఎక్స్ లెన్స్ ను కూడాను అందుకొన్నది. దీనిని ప్రధాన మంత్రి యొక్క ‘‘ఎ బుక్ ఆఫ్ ఇనొవేశన్: న్యూ బిగినింగ్స్’’ లో కూడా చేర్చడం జరిగింది. ఈ ప్రాజెక్టు రాష్ట్రాని కి వెలుపల ఒక సంస్థాగత వినియోగదారు కు- అదే దిల్లీ మెట్రో- కు సరఫరా ను అందజేసిన తొలి అక్షయ శక్తి పథకం అనేటటువంటి ఖ్యాతి ని వహించింది. ఈ ప్రాజెక్టు తన మొత్తం ఉత్పాదన లో 24 శాతాన్ని దిల్లీ మెట్రో కు ఇవ్వనుంది; ఇక మిగతా 76 శాతాన్ని మధ్య ప్రదేశ్ యొక్క స్టేట్ డిస్ కామ్ ల కు సరఫరా చేయడం జరుగుతుంది. రీవా ప్రాజెక్టు 2022వ సంవత్సరానికల్లా 100 గీగా వాట్ (జిడబ్ల్యు) సౌర స్థాపిత సామర్థ్యం కలుపుకొని 175 జిడబ్ల్యు మేర స్థాపిత అక్షయ శక్తి సామర్థ్యం లక్ష్యాన్ని సంపాదించుకోవాలన్న భారతదేశం యొక్క నిబద్ధత కు ఉదాహరణ గా కూడా నిలుస్తోంది.
జబువా గ్యాస్ సిలిండర్ పేలుడు దుర్ఘటనలో మృతి చెందిన వారికి  సంతాపం తెలిపిన ప్రధాని

మధ్య ప్రదేశ్ లోని జబువా లో గ్యాస్ సిలిండర్ పేలుడు ఘటన పై ప్రధాన మంత్రి నరేంద్ర మోదీ తీవ్ర దిగ్బ్రాంతి ని వ్యక్తం చేశారు. ఈ ఘటనలో ప్రాణాలు కోల్పోయిన వారికి, వారి కుటుంబ సభ్యులకు సంతాపం తెలిపిన ప్రధాని ఈ ప్రమాదంలో గాయపడిన వారు త్వరగా కోలుకోవాలని ఆశాభావం వ్యక్తం చేశారు. ప్రస్తుత పరిస్థితిని ప్రతిక్షణం పర్యవేక్షిస్తూ సహాయ సహకారాలు అందించేలా మధ్యప్రదేశ్ ప్రభుత్వం చర్యలు తీసుకుందని ప్రధాని అన్నారు.
భూ స‌రిహ‌ద్దు అతిక్ర‌మ‌ణ అంశంపై భార‌త‌దేశం మ‌రియు మ‌య‌న్మార్ ల మ‌ధ్య ఒప్పందానికి ఆమోదం తెలిపిన మంత్రివ‌ర్గం

భూ స‌రిహ‌ద్దు అతిక్ర‌మ‌ణ అంశంపై భార‌త‌దేశానికి, మ‌య‌న్మార్ కు మధ్య ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివ‌ర్గం ఆమోదం తెలిపింది. ఈ ఒప్పందం ఉభ‌య దేశాల‌లో స‌రిహ‌ద్దు ప్రాంతాల‌లో నివ‌సిస్తున్న ప్ర‌జ‌లకు స్వేచ్ఛగా రాక‌పోక‌లు జ‌రిపేందుకు ప్రస్తుతం ఉన్న‌టువంటి హ‌క్కులలో పొందిక‌కు మ‌రియు ఆ హక్కుల యొక్క క్ర‌మ‌బ‌ద్దీక‌ర‌ణ‌కు మార్గాన్ని సుగ‌మం చేస్తుంది. అంతేకాకుండా, ఇది చెల్లుబాట‌య్యే పాస్‌పోర్టు లు మ‌రియు వీజా ల సాయంతో ప్ర‌జ‌లు రాక‌పోక‌లు జ‌రిపేందుకు కూడా స‌హ‌క‌రిస్తుంది. ఈ కారణంగా, రెండు దేశాల మ‌ధ్య సామాజిక‌ బంధం, ఆర్థిక బంధం పెంపొంద‌గ‌ల‌వు. ఈ ఒప్పందం భార‌తదేశం- మ‌య‌న్మార్ స‌రిహ‌ద్దు వెంబ‌డి ప్ర‌జ‌ల రాక‌పోక‌ల‌ను సులభతరం చేస్తుంది. మ‌య‌న్మార్ ప్ర‌జ‌ల‌తో భార‌త‌దేశం లోని ఈశాన్య ప్రాంతాల రాష్ట్రాల ప్ర‌జ‌ల అనుసంధానాన్ని ఈ ఒప్పందం ఇనుమ‌డింప చేయగలదని, ఆయా వర్గాల మధ్య సంబంధాల‌ను పెంచుతుందని ఆశిస్తున్నారు. ఈశాన్య ప్రాంత ఆర్థిక వ్య‌వ‌స్థ‌ కు ఈ ఒప్పందం ఉత్తేజాన్నివ్వ‌గలుగుతుంది. అలాగే, మ‌య‌న్మార్ తో మ‌న దేశానికి ఉన్న భౌగోళిక సంబంధాల ప్రాతిపదికన వ్యాపారాన్ని మ‌రియు ప్ర‌జా సంబంధాల‌ను అభివృద్ధిప‌ర‌చుకోవ‌డానికి కూడా తోడ్ప‌డగలదు. భూ స‌రిహ‌ద్దు వెంబ‌డి పెద్ద సంఖ్యలో నివసిస్తున్నటువంటి మరియు స‌రిహ‌ద్దు ప్రాంతం వెంబడి స్వేచ్ఛ‌గా రాక‌పోక‌లు జ‌ర‌ప‌డానికి అలావాటు ప‌డిన‌టువంటి ఆదివాసీ స‌ముదాయాల‌కు ఉన్న సాంప్ర‌దాయ‌క హ‌క్కుల‌ను ఈ ఒప్పందం ప‌రిర‌క్షించగలదు.
నానాజీ దేశ్‌ముఖ్ జ‌యంతి నాడు ఆయ‌న‌ను స్మ‌రించుకొన్న ప్ర‌ధాన మంత్రి

సంఘ సంస్క‌ర్త నానాజీ దేశ్‌ముఖ్ ను ఆయ‌న జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ గుర్తుకు తెచ్చుకొన్నారు. ‘‘నానాజీ దేశ్‌ముఖ్ జ‌యంతి నాడు ఆయ‌న‌ను స్మ‌రించుకొంటున్నాను. ఆయ‌న అందించిన ప‌విత్ర సేవ మ‌రియు గ్రామీణాభివృద్ధికి ఆయ‌న ఇచ్చిన ప్రాధాన్యం మ‌న‌కు నిరంత‌రమూ ప్రేర‌ణ‌ను అందిస్తున్నాయి’’ అని ప్ర‌ధాన మంత్రి త‌న సందేశంలో పేర్కొన్నారు.
పరమ పూజ్య డాక్టర్ శ్రీ శ్రీ శ్రీ శివకుమార స్వామిగళు జయంతి నాడు ఆయన కు నమస్కరించిన ప్రధాన మంత్రి

డాక్టర్ శ్రీ శ్రీ శ్రీ శివకుమార స్వామిగళు కు ఆయన జయంతి సందర్బం లో ప్రధాన మంత్రి శ్రీ నరేంద్ర మోదీ నమస్సులు అర్పించారు. ‘‘డాక్టర్ శ్రీ శ్రీ శ్రీ శివకుమార స్వామిగళు కు ఆయన జయంతి సందర్బం లో ఇవే నా నమస్కారాలు. సమాజానికి సేవ చేయడం కోసం, పేదల ను సంరక్షించడం కోసం ఆయన చేసిన లెక్కలేని ప్రయాసల ను సర్వత్ర స్మరించుకోవడం జరుగుతుంది. ఉత్తమమైనటువంటి ఆయన ఆలోచనల వల్ల, ఆయన ఆదర్శాల వల్ల మనం గాఢ ప్రభావానికి లోనయ్యాం’’ అని అని ఒక ట్వీట్ లో ప్రధాన మంత్రి పేర్కొన్నారు.
టీకామందు ను వేయించుకొన్నందుకు 15-18 ఏళ్ల వయస్సు కలిగిన యువ‌త‌ కు అభినందనలు తెలిపిన ప్ర‌ధాన‌ మంత్రి

పదిహేనేళ్ల నుంచి పద్దెనిమిదేళ్ల మ‌ధ్య వ‌యస్సు కలిగిన వారు ఈ రోజు న టీకామందు ను ఇప్పించుకొన్నందుకు గాను ప్ర‌ధాన‌ మంత్రి శ్రీ న‌రేంద్ర మోదీ వారికి అభినందనలను తెలియజేశారు. ఈ వయోవర్గంలోని పెద్ద పిల్లలకు నేటి నుంచి వ్యాక్సీన్ లను వేయడం మొదలైంది. వీరి తల్లితండ్రుల కు కూడా ప్రధాన మంత్రి అభినందనలను తెలియజేశారు. ప్రధాన మంత్రి ఒక ట్వీట్ లో – ‘‘ఈ రోజు న మనం కోవిడ్‌-19 బారి నుంచి మన యువ‌త‌ ను సురక్షితం గా ఉంచడం కోసం ఒక ముఖ్యమైనటువంటి చర్య ను చేపట్టాం. టీకామందు ను ఇప్పించుకొన్న 15-18 ఏళ్ల మ‌ధ్య వ‌య‌స్సు కలిగిన నా యువ మిత్రులు అందరి కి ఇవే అభినందన లు. నేను వారి త‌ల్లితండ్రుల‌ కు కూడాను అభినంద‌న‌ లు తెలియజేస్తున్నాను. రాబోయే రోజుల లో టీకామందు వేయించుకోవలసింది గా నేను ఇతర యువతీయువకులకు కూడా విజ్ఞ‌ప్తి చేస్తున్నాను.’’ అని పేర్కొన్నారు. The Prime Minister also retweeted the Union Health and Family Welfare Minister Dr Mansukh Mandaviya’s tweets in this regard.
శ్రీ గురు నానక్ దేవ్ జీ యొక్క 550వ ప్రకాశ్ పర్వ్  నాడు ప్రజల కు శుభాకాంక్షలు తెలిపిన ప్రధాన మంత్రి

శ్రీ గురు నానక్ దేవ్ జీ యొక్క 550వ ప్రకాశ్ పర్వ్ నాడు ప్రతి ఒక్కరి కి ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ‘‘ఈ రోజు గురు నానక్ దేవ్ జీ కల గన్నటువంటి ఒక న్యాయమైనటువంటి, అందరి ని కలుపుకొనిపోయేటటువంటి మరియు సౌహార్దపూర్ణమైనటువంటి సమాజాన్ని ఆవిష్కరించేందుకు మనలను మనం పునరంకితం చేసుకోవలసినటువంటి రోజు’’ అని ఒక సందేశం లో ప్రధాన మంత్రి పేర్కొన్నారు.
చైనా సామాజిక మాధ్యమ వేదిక  వీబోలో శుభాకా౦క్షలు తెలిపిన‌ ప్రధాన మ౦త్రి

” జాతీయ దినోత్సవం సందర్భంగా, ఛైనా ప్రజలందరికీ శుభాకాంక్షలు ” అని ప్రధాన మంత్రి శ్రీ నరే౦ద్ర మోదీ తన సందేశంలో పేర్కొన్నారు. ఇరు దేశాల మధ్య ఉన్న స్నేహ బాంధవ్యం ఈనాటిది కాదని, ఆధ్యాత్మికత, నేర్చుకోవడం, కళ, వాణిజ్యం, ఇరు దేశాల ప్రజలు ఒకరి నొకరు గౌరవించుకునే తీరు అభినందనీయమని ప్రధానమ౦త్రి శ్రీ నరే౦ద్ర మోదీ తన సందేశంలో పేర్కొన్నారు. చైనా, భారత్‌లు ప్రపంచంలో అత్యంత వేగంగా అభివృద్ధి చెందుతున్న దేశాలని, ప్రపంచ మార్పులో ఈ రెండు దేశాలు నిర్మాణాత్మక పాత్ర పోషించాలని, ఒకరి విజయాలు మరొకరికి స్పూర్తిగా నిలవాలని ఆశాభావ౦ వ్యక్త౦ చేశారు. ప్రపంచమంతా ఆసియా ఖండం వైపు చూస్తున్నదని, ఆసియా సుస్థిరత, శాంతికి భారత్-చైనా మధ్య సంబంధాలు మరింత దోహదపడతాయని ప్రధాని అన్నారు. అధ్యక్షుడు జీ, ప్రధానమ౦త్రి( ప్రీమియర్) లీ తో ఇదే విధమైన అనుబ౦ధ౦ భవిష్యత్తులో కొనసాగాలనుకు౦టున్నట్లు ప్రధాని ఆశాభావం వ్యక్తం చేశారు. ఇటీవలి కాలంలో మేము మా స్నేహ బ౦ధాలను విశ్వ‌ వర్ణపటంలో బలపర్చుకొన్నా౦ , ప్రజలలో పరస్పర విశ్వాసం , భరోసా కల్పి౦చి, ఇరు ప్రజల మధ్య‌ సంబంధాలు మరి౦త‌ బలపరిచే దిశగా కృషి చేస్తున్నట్లు, ఆ దిశగా మా ప్రయత్నాలు కొనసాగుతాయని ప్రధానమ౦త్రి అన్నారు.
జ‌పాన్‌ లో భార‌తీయ సముదాయం హాజరైన కార్యక్రమం లో ప్ర‌ధాన‌ మంత్రి ప్ర‌సంగం

హలో (న‌మ‌స్కారం!) జపాన్ వంటి దేశం.. చల్లని ఆకి రుతువు యొక్క ఆహ్లాదభరితమైనటువంటి వాతావరణం, మీ సమక్షం లో నేను.. నిజంగా ఇది ఒక అపూర్వమైన సమ్మేళనం. భారతదేశం లో పని దినమైన సోమవారం ఉదయం 9 గంటలకు హాజరు కావడమే గగనం; అలాంటిది ఇంత ఉదయాన్నే, ఇంత పెద్ద సంఖ్య లో మీరందరూ రావడం (బహుశా మీరు నిన్న రాత్రే ఇక్కడికి చేరుకొనివుంటారు), ఆశీర్వదించడం నా భాగ్యం గా భావిస్తూ మీకందరికీ నా హృదయాంతరాళం లో నుండి కృతజ్ఞతలు తెలుపుతున్నాను. ఇవాళ్టి ఈ సమావేశం ఎంతో ప్రత్యేకం; ఎందుకంటే జ‌పాన్‌ లో నివ‌సించే నా స్వజనాన్ని 2016 తరువాత నేడు మరో సారి కలుసుకుంటున్నాను. ఈ సందర్భంగా ‘లిబరల్ డెమోక్రటిక్ పార్టీ’ (ఎల్ డిపి) అధ్యక్ష పదవికి మళ్లీ ఎన్నికైన మన ప్రియ మిత్రుడు, ప్రధాని శ్రీ శింజో ఆబే గారి కి భారతదేశం తరఫున, మీ అందరి తరఫున అభినందనలు తెలుపుతున్నాను. ప్రధాని శ్రీ ఆబే గారు భారత ప్రజలతో పాటు నా పైన కూడా ఎల్లప్పుడూ ఎనలేని ప్రేమాభిమానాలను చూపుతారు. ఇక్కడ నాకు దక్కిన ప్రత్యేక స్వాగత సత్కారాలు ఈ సౌహార్దత కు మరొక కొత్త కోణాన్ని జోడించాయి. ఇందుకుగాను జపాన్ ప్రజానీకానికి, ప్రధాని శ్రీ ఆబే గారి కి మరో మారు నా కృతజ్ఞత ను వెల్లడి చేస్తున్నాను. దీపావళి పండుగ సందర్భం గా మీకందరికీ నా హృదయపూర్వక శుభాకాంక్షలు. దీపావళి నాడు ఒక దీపం తనను వెలిగించిన ప్రదేశాన్ని వెలుగు తో నింపిన తరహా లోనే మీరంతా జ‌పాన్‌ లోనే కాకుండా ప్రపంచం అంతటా మీ పేరు తో పాటు మీ దేశం పేరు ను ప్రకాశింపజేస్తారని ఆశిస్తున్నాను. మిత్రులారా,
శ్రీ మనోహర్ పర్రికర్ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

గోవా ముఖ్యమంత్రి శ్రీ మనోహర్ పర్రికర్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. “శ్రీ మనోహర్ పర్రికర్ ఒక సాటి లేని నాయ‌కుడు. ఒక సిసలైన దేశ‌ భ‌క్తుడు మ‌రియు అసాధార‌ణ‌మైన‌టు వంటి ప‌రిపాల‌కుడు అయిన ఆయన ను అంద‌రూ అభిమానించే వారు. దేశ ప్ర‌జ‌ల కు ఆయ‌న చేసిన నిష్కళంక సేవ ను త‌రాల‌ త‌ర‌బ‌డి స్మ‌రించుకొంటారు. ఆయ‌న మృతి ప్ర‌గాఢ‌ దుఃఖాన్ని క‌లిగించేటటువంటిది. ఆయ‌న కుటుంబాని కి మ‌రియు మ‌ద్ధ‌తుదారుల‌ కు ఇదే నా సంతాపం. ఓం శాంతి. ఆధునిక గోవా యొక్క శిల్పి శ్రీ మనోహర్ పర్రికర్. ఆయ‌న స్నేహ‌ పూర్వ‌క‌ వ్య‌క్తిత్వం మ‌రియు అంద‌రికీ అందుబాటు లో ఉండే స్వ‌భావాల కార‌ణం గా ఆయ‌న కొన్ని సంవ‌త్స‌రాల పాటు రాష్ట్రాని కి అభిమాన పాత్రుడైన నాయ‌కుడు గా ఉండిపోయారు. ఆయ‌న అనుస‌రించిన ప్ర‌జానుకూల విధానాలు గోవా విశిష్ట పురోగతి శిఖ‌రాల ను అందుకొనేట‌ట్లు చేశాయి. శ్రీ మనోహర్ పర్రికర్ మ‌న ర‌క్ష‌ణ మంత్రి గా ప‌ని చేసినందుకు భార‌త‌దేశం ఆయ‌న కు ఎల్లప్పటికీ రుణ‌ప‌డిపోతుంది. ఆయ‌న హ‌యాం లో, భార‌త‌దేశ భద్ర‌త సామ‌ర్ధ్యం పెరిగేట‌టువంటి, ర‌క్ష‌ణ రంగం లో దేశీయ ఉత్ప‌త్తి కి ఉత్తేజం ల‌భించేట‌టువంటి మ‌రియు మాజీ సైనికోద్యోగుల జీవితాలు మెరుగు ప‌డేట‌టువంటి ప‌లు నిర్ణ‌యాల‌ ను దేశ ప్రజలు వీక్షించారు’’ అని ఒక సందేశం లో ప్ర‌ధాన మంత్రి పేర్కొన్నారు.
ప్ర‌ధాన మంత్రితో భేటీ అయిన రిప‌బ్లిక్ ఆఫ్ కొరియా ప్రెసిడెంట్ యొక్క ప్ర‌త్యేక దూత‌

ప్ర‌ధాన మంత్రి శ్రీ న‌రేంద్ర మోదీతో రిప‌బ్లిక్ ఆఫ్ కొరియా ప్రెసిడెంట్ యొక్క ప్ర‌త్యేక దూత శ్రీ మూన్ జె-ఇన్ కు, ప్ర‌త్యేక దూత అయిన శ్రీ దోంగ్ చియా చుంగ్ ఈ రోజు స‌మావేశ‌మ‌య్యారు. ఈ సంద‌ర్భంగా ప్ర‌ధాన మంత్రి భార‌త‌దేశానికి శ్రీ చుంగ్ ను, ప్రెసిడెంట్ శ్రీ మూన్ త‌న ప్ర‌త్యేక దూత‌గా పంపించింనందుకు ప్ర‌శంస‌లు కురిపించారు. 2015 మే నెల‌లో తాను రిప‌బ్లిక్ ఆఫ్ కొరియాలో ప‌ర్య‌టించిన సంగ‌తిని ప్ర‌ధాన మంత్రి గుర్తుకు తెచ్చుకున్నారు. అప్ప‌ట్లో రెండు దేశాల మ‌ధ్య నెల‌కొన్న ద్వైపాక్షిక సంబంధాన్ని “ప్ర‌త్యేక వ్యూహాత్మ‌క భాగ‌స్వామ్యం” స్థాయికి మెరుగుప‌రుచుకొన్న‌ట్లు, భార‌తదేశానికి రిప‌బ్లిక్ ఆఫ్ కొరియా ఒక ముఖ్య అభివృద్ధి భాగ‌స్వామిగా వ్య‌వ‌హ‌రిస్తున్న‌ట్లు ప్ర‌ధాన మంత్రి పేర్కొన్నారు. వ్యాపారం, ఆర్థిక రంగాల‌లోనే కాకుండా, ర‌క్ష‌ణ సంబంధిత స‌హ‌కారం వంటి కొత్త రంగాల‌లో కూడా ద్వైపాక్షిక భాగ‌స్వామ్యం విస్త‌రించ‌డాన్ని ప్ర‌ధాన మంత్రి స్వాగ‌తించారు. ద్వైపాక్షిక సంబంధాలను మ‌రింత‌గా పెంపొందించుకోవ‌డం కోసం ప్రెసిడెంట్ శ్రీ మూన్ తో క‌లిసి పని చేయ‌డానికి తాను క‌ట్టుబ‌డి ఉన్నాన‌ని ప్ర‌ధాన మంత్రి అన్నారు. అంతేకాకుండా, త్వ‌ర‌లోనే ప్రెసిడెంట్ శ్రీ మూన్ తో భేటీ అయ్యే అవ‌కాశం కోసం తాను వేచి ఉన్నాన‌ని కూడా శ్రీ మోదీ చెప్పారు.
యువజ‌న‌ వ్య‌వ‌హారాలు మరియు క్రీడ‌ల రంగాలలో భార‌త‌దేశానికి, పాల‌స్తీనా కు మ‌ధ్య‌ కుదిరిన ఎమ్ఒయు ను మంత్రివర్గం దృష్టికి తీసుకురావడమైంది

ప్ర‌ధాన మంత్రి శ్రీ నరేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం దృష్టికి యువజ‌న‌ వ్య‌వ‌హారాలు, క్రీడ‌ల రంగాలలో భార‌త‌దేశానికి, పాల‌స్తీనా కు మ‌ధ్య‌ కుదిరిన అవగాహనపూర్వక ఒప్పందాన్ని (ఎమ్ఒయు ను) తీసుకురావడం జరిగింది. ఈ ఎమ్ఒయు ఉభయ దేశాలలో క్రీడ‌ల అభివృద్ధికి ఇది దోహ‌దం చేయడంతో పాటు యువ‌తీయువ‌కులు వారి యొక్క కుల, మత, లింగ భేదాలతో సంబంధం లేకుండా వారి వారి ఆలోచనలను, విలువలను మరియు సంస్కృతిని ఆదాన ప్రదానం చేసుకోవడంలోనూ సహాయకారి అవుతుంది. త‌ద్వారా, ఇది రెండు దేశాల మధ్య స్నేహ సంబంధాలు మ‌రింత బ‌లోపేత‌ం కావడానికి తోడ్పడుతుంది.
సెంట్రల్ డ్రగ్స్ స్టాండర్డ్ కంట్రోల్ ఆర్గనైజేశన్ కు మరియు సౌదీ ఫూడ్స్ ఎండ్ డ్రగ్ ఆథారిటి కి మధ్య ఎంఒయు కు ఆమోదం తెలిపిన మంత్రిమండలి

వైద్య ఉత్పత్తుల నియంత్రణ రంగం లో సెంట్రల్ డ్రగ్స్ స్టాండర్డ్ కంట్రోల్ ఆర్గనైజేశన్ (సిడిఎస్ సిఒ)కు మరియు సౌదీ ఫూడ్స్ ఎండ్ డ్రగ్ ఆథారిటి కి మధ్య కుదిరినటువంటి అవగాహనపూర్వక ఒప్పంద పత్రాని కి (ఎంఒయు కు) ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఎంఒయు పై ప్రధాన మంత్రి శ్రీ నరేంద్ర మోదీ 2019వ సంవత్సరం అక్టోబర్ 29వ తేదీ న సౌదీ అరేబియా ను సందర్శించిన సందర్భం లో సంతకాలు అయ్యాయి. లాభాలు: ఈ ఎంఒయు ఉభయ పక్షాల కు మధ్య నియంత్రణ కు సంబంధించిన అంశాల పైన మెరుగైనటువంటి అవగాహన కు మార్గాన్ని సుగమం చేయడం తో పాటు సౌదీ అరేబియా కు భారతదేశం నుండి వైద్య ఉత్పత్తుల ఎగుమతి ని పెంచడం లో కూడా సహాయపడుతుంది. అంతే కాకుండా, అంతర్జాతీయ వేదికల లో శ్రేష్ఠతరమైన సమన్వయాని కి కూడా ఇది తోడ్పడుతుంది.
భారతదేశం, జర్మనీ ల మధ్య ఎమ్ ఒ యు కు మంత్రిమండలి ఆమోద ముద్ర

ఉత్పాదక వస్తువుల ఉప రంగాలు సహా తయారీ రంగంలో టెక్నాలజీ రిసోర్సింగ్ కు సంబంధించి సాంకేతిక విజ్ఞాన సంబంధ బదలాయింపుపై జర్మనీకి చెందిన స్టీన్ బీస్ జి ఎమ్ బి హెచ్ సి ఒ. కె జి తో ఒక అవగాహనపూర్వక ఒప్పంద పత్రం (ఎమ్ ఒ యు) పై సంతకాలు జరిగిన సంగతిని మంత్రిమండలి దృష్టికి తీసుకువ‌చ్చారు. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. జర్మనీ లోని హనోవర్ లో హనోవర్ మెస్సీ పారిశ్రామిక ప్రదర్శన- 2016 జరిగిన సందర్భంగా ఏప్రిల్ 25, 2016 నాడు ఎమ్ ఒ యు పైన సంతకాలయ్యాయి. యూరోప్ లో అప్లయిడ్ ఇండస్ట్రియల్ రిసర్చ్ కు పేరు తెచ్చుకొన్న సంస్థ స్టీన్ బీస్ జి ఎమ్ బి హెచ్. ఇది తయారీ రంగంలో గుర్తించిన ప్రాజెక్టులను అమలు చేయడంలో ఒక టెక్నాలజీ రిసోర్స్ పార్ట్ నర్ గా వ్యవహరించనుంది. ఎమ్ ఒ యు లో పేర్కొన్న ప్రకారం ఈ కింది రంగాలలో సహకారం లభించే అవకాశం ఉంది : అ) ప్రత్యేక సాంకేతికతల ఆకృతి కల్పన; ఆ) నిర్దిష్ట ఉత్పాదక వస్తువుల ఉప రంగాలకు సాంకేతిక విజ్ఞాన సంబంధి మార్గసూచీ రూపకల్పన; ఇ) ఉత్పాదక వస్తువుల సముదాయం తాలూకు టెక్నాలజీ స్టేటస్ యొక్క అసెస్ మెంట్; ఈ) సాంకేతిక విజ్ఞాన సంబంధి కార్యక్రమాలలో సహకారం; ఇంకా.. ఉ) భారతదేశంలో ఇప్పటికే పనిచేస్తున్న సాంకేతిక విజ్ఞాన సంస్థల స్థాయిని మెరుగుపరచడం / కొత్త సంస్థలను ఏర్పాటు చేయడం మరియు ఇతర సాంకేతిక విజ్ఞాన సంబంధిత సహకారాన్ని, సమన్వయాన్ని అందించడం. భారతీయ ఉత్పాదక వస్తు రంగంలోని పారిశ్రామిక సాంకేతిక విజ్ఞాన ప్రాజెక్టుల అవసరాలను తీర్చడానికి ఉపయోగపడే ఒక సాధనమే ఈ ఎమ్ ఒ యు. వివిధ ప్రభుత్వ రంగ సంస్థలకు, ఉత్పాదక వస్తువుల రంగ యూనిట్ లకు సాంకేతిక విజ్ఞాన సంబంధమైన అంతరాలను గుర్తించడంలో, వాటిని పూడ్చుకోవడంలో స్టీన్ బీస్ జి ఎమ్ బి హెచ్ సామర్థ్యాలు, ప్రావీణ్యం సులభంగా అందుబాటులోకి వచ్చే విధంగాఒక వేదికను ఈ ఎమ్ ఒ యు ఏర్పరుస్తుంది.
ప్ర‌ధాన మంత్రి శ్రీ న‌రేంద్ర మోదీ కి మ‌రియు యునైటెడ్ స్టేట్స్ ఆఫ్ అమెరికా అధ్య‌క్షులు మాన్య శ్రీ డోనాల్డ్ ట్రంప్ కు మ‌ధ్య టెలిఫోన్ ద్వారా సాగిన సంభాష‌ణ‌

ప్ర‌ధాన మంత్రి శ్రీ న‌రేంద్ర మోదీ యుఎస్‌ అధ్య‌క్షులు మాన్య శ్రీ డోనాల్డ్ ట్రంప్ తో నేడు టెలిఫోన్ ద్వారా సంభాషించారు. 30 నిమిషాల పాటు సాగిన వారు ఉభయుల సంభాష‌ణ లో ద్వైపాక్షిక అంశాలు మ‌రియు ప్రాంతీయ అంశాలు చోటు చేసుకొన్నాయి. ఉభ‌య నేత‌ల మ‌ధ్య గల ఆప్యాయ‌త, సౌహార్థత లను ప్రతిబింబించేలా ఈ సంభాషణ సాగింది. ఈ సంవ‌త్స‌రం జూన్ నెలాఖ‌రు లో ఒసాకా లో జి-20 శిఖ‌ర స‌మ్మేళ‌నం పూర్వ రంగం లో నూ వారు స‌మావేశం అయినట్టు ప్ర‌ధాన మంత్రి గుర్తు కు తెచ్చారు. ఒసాకా లో జ‌రిగిన వారి ద్వైపాక్షిక చ‌ర్చ‌ ను గురించి ప్ర‌ధాన మంత్రి ప్ర‌స్తావిస్తూ, ద్వైపాక్షిక వ్యాపారం పరంగా ప‌ర‌స్ప‌ర ప్ర‌యోజ‌నాలను అందించగల అవ‌కాశాల ను గురించి చ‌ర్చించ‌డం కోసం యుఎస్ ట్రేడ్ రిప్ర‌జెంటేటివ్, భార‌త‌దేశ వాణిజ్య శాఖ మంత్రి త్వ‌ర‌లోనే స‌మావేశం కాగలరన్న ఆశాభావాన్ని వ్య‌క్తం చేశారు. ప్రాంతీయ ప‌రిస్థితుల ను గురించి ప్ర‌ధాన మంత్రి ప్రస్తావిస్తూ, ఈ ప్రాంతం లోని కొంత మంది నాయ‌కులు భార‌త్ కు వ్య‌తిరేకం గా హింస ను పురికొల్పే అతి చతుర వాగ్ధోర‌ణి తో మెలగుతున్న తీరు శాంతి కి సహాయపడేది గా లేదు అని పేర్కొన్నారు. హింస‌ కు, మ‌రియు భ‌యానికి తావు లేనటువంటి, అలాగే సీమాంతర ఉగ్ర‌వాదానికి దూరంగా ఉండేటటువంటి వాతావ‌ర‌ణాన్ని ఏర్ప‌ర‌చ‌వలసిన అవసరం ముఖ్యం అని ఆయ‌న నొక్కి ప‌లికారు. పేదరికం, అవిద్య మరియు వ్యాధుల తో పోరాడడం లో, ఈ మార్గాన్ని అనుస‌రించే ఎవ‌రితోనైనా స‌హ‌క‌రించాల‌న్న‌ది భార‌త‌దేశం యొక్క నిబ‌ద్ధ‌త అని ప్ర‌ధాన మంత్రి పున‌రుద్ఘాటించారు. అఫ్గానిస్తాన్ స్వాతంత్య్రం సాధించుకొని ఈ రోజు కు ఒక వంద సంవ‌త్స‌రాలు అయిన సంగ‌తి ని ప్ర‌ధాన మంత్రి గుర్తు కు తెచ్చారు. స‌మైక్య‌మైన‌, భ‌ద్ర‌మైన, ప్రజాస్వామ్య‌యుత‌మైన మ‌రియు యథార్థం గా స్వ‌తంత్ర‌త ను కలిగివుండే అఫ్గానిస్తాన్ కై భార‌త‌దేశం దీర్ఘకాలికమూ, అచంచ‌ల‌మూ అయినటువంటి నిబ‌ద్ధ‌త ను ప్ర‌ద‌ర్శిస్తూ వుంటుంద‌ని ప్రధాన మంత్రి పున‌రుద్ఘాటించారు. అధ్య‌క్షులు శ్రీ ట్రంప్ తో క్ర‌మం త‌ప్ప‌క భేటీ అవుతూ ఉన్నందుకు ఆయన తన స‌ంతోషాన్ని వ్య‌క్తం చేశారని ప్ర‌ధాన మంత్రి వెల్లడించారు.
ఆరోగ్యం మరియు వైద్య రంగంలో భారతదేశానికి, సెనెగాల్ కు మధ్య ఎమ్ఒయు కు ఆమోదం తెలిపిన మంత్రివర్గం

ఆరోగ్యం మరియు వైద్య రంగంలో భారతదేశానికి, సెనెగాల్ కు మధ్య ఒక అవగాహనపూర్వక ఒప్పందానికి (ఎమ్ఒయు కు) కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఇరు పక్షాల మధ్య సహకారం ప్రధానంగా ఈ కింద పేర్కొన్న అంశాలలో ఉంటుంది : అ. ఇంటిగ్రేటెడ్ డిజీజ్ సర్ వేలన్స్ ఆ. వైద్య పరిశోధన ఇ. అత్యవసర సహాయం ఈ. ఆసుపత్రి నిర్వహణ ఉ. మందులు, ఔషధ సంబంధ ఉత్పత్తులు ఆసుపత్రి సామగ్రి ఊ. సాంప్రదాయక వైద్యం బుు. ఎయిడ్స్ నియంత్రణ బుూ. పరస్పర ఆసక్తి వ్యక్తం అయ్యే ఏవైనా ఇతర అంశాలు రెండు దేశాల మధ్య సహకారం తాలూకు వివరాలను మరింతగా విస్తరింపచేసుకొనేందుకు, ఈ ఎమ్ఒయు అమలును పర్యవేక్షించేందుకు ఒక కార్యాచరణ బృందాన్నిఏర్పాటు చేయనున్నారు.
బ్రెజిల్ ప్ర‌జ‌ల‌కు ప్ర‌ధాన మంత్రి న‌రేంద్ర మోదీ శుభాకాంక్షలు

బ్రెజిల్ స్వాతంత్ర్య దినోత్స‌వం సంద‌ర్భంగా ఆ దేశ ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. బ్రెజిల్ ప్ర‌జ‌ల‌కు స్వాతంత్ర్య దినోత్స‌వ శుభాకాంక్షలు. భార‌త్ – బ్రెజిల్ దేశాల మ‌ధ్య అనేక రంగాల్లో బ‌ల‌మైన‌, దీర్ఘ కాలిక స‌హ‌కారం కొన‌సాగుతోంది. ఇరు దేశాల ప్ర‌జ‌ల‌కు ప్ర‌యోజ‌నాలు చేకూర్చే రీతిలో ఇరు దేశాల మధ్య సంబంధాలు మున్ముందు మ‌రింత ప‌టిష్ట‌మ‌వుతాయ‌ని బ‌లంగా విశ్వ‌సిస్తున్నాను అని ప్ర‌ధాన మంత్రి పేర్కొన్నారు.
సి.ఓ.పి-26 అధ్యక్షునిగా ఎంపికైన పార్లమెంటు సభ్యుడు గౌరవనీయులు అలోక్ శర్మ ను కలిసిన – ప్రధానమంత్రి

26వ ఐక్యరాజ్యసమితి వాతావరణ మార్పు ల సదస్సుకు చెందిన పక్షాలు (సి.ఓ.పి-26) కు అధ్యక్షునిగా ఎంపికైన గౌరవ పార్లమెంటు సభ్యుడు శ్రీ అలోక్ శర్మ, ఈ రోజు ప్రధానమంత్రి శ్రీ నరేంద్ర మోడీని కలుసుకున్నారు. సి.ఓ.పి. అనేది వాతావరణ మార్పుపై ఐక్యరాజ్యసమితి ఫ్రేమ్ వర్క్ కన్వెన్షన్ (యు.ఎన్.ఎఫ్.సి.సి.సి) యొక్క నిర్ణయ-నిర్ణేత సంస్థ. 2021 నవంబర్ లో గ్లాస్గో లో జరిగే, ఈ సంస్థ 26వ సదస్సు కు యు.కే. ఆతిథ్యం ఇవ్వనుంది. సి.ఓ.పి-26 నేపథ్యంలో, వాతావరణ మార్పు సమస్యలపై భారతదేశం-యు.కె. సహకారం గురించి, ప్రధానమంత్రి మరియు శ్రీ అలోక్ శర్మ చర్చించారు. పారిస్ ఒప్పందానికి భారతదేశం కట్టుబడి ఉందనీ, సి.ఓ.పి-26 లో విజయవంతమైన ఫలితాలకోసం నిర్మాణాత్మకంగా పనిచేయడానికి కృషి చేస్తామనీ, ప్రధానమంత్రి పునరుద్ఘాటించారు. 2020 డిసెంబర్ లో జరిగిన వాతావరణ ఆకాంక్ష సదస్సులో ప్రధానమంత్రి చేసిన ప్రసంగాన్ని శ్రీ శర్మ ఈ సందర్భంగా గుర్తు చేసుకున్నారు. భారతదేశం – యూ.కే. సంబంధాలను మరింత బలోపేతం చేసేందుకు యునైటెడ్ కింగ్-డమ్ ప్రధానమంత్రి బోరిస్ జాన్సన్ తో కలిసి పనిచేయడానికి కూడా ప్రధానమంత్రి తమ నిబద్ధతను వ్యక్తం చేశారు.
అట్ట‌డుగు స్థాయి రంగాలలో నవకల్పనకు సంబంధించిన స‌హ‌కార స్థాప‌న‌కు గాను ద‌క్షిణ ఆఫ్రికాతో కుదిరిన ఎం ఒ యు కు మంత్రిమండలి ఆమోదం

అట్టడుగు స్థాయి రంగాలలో నవకల్పన (ఇన్నోవేషన్)కు సంబంధించిన స‌హ‌కార స్థాప‌న‌కు గాను ద‌క్షిణ ఆఫ్రికాతో సంతకాలు జరిగిన ఎం ఒ యు కు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ అవగాహనపూర్వక ఒప్పంద పత్రం (ఎం ఒ యు)పైన 2016 జులై 7న ప్రిటోరియాలో సంత‌కాలు జ‌రిగాయి. విజ్ఞాన శాస్త్రం, సాంకేతిక విజ్ఞాన రంగాలలో స‌హ‌కరించుకోవడానికి సంబంధించి ఇరు దేశాల ప్ర‌భుత్వాల మ‌ధ్య‌ కుదిరిన ఒక ఒప్పందానికి లోబడి ఈ ఎం ఒ యు పై సంతకాలు జరిగాయి. ఈ ఎం ఒ యు లో భాగంగా నవకల్పనల‌కు సంబంధించిన అంశాలలో వివిధ కార్య‌క్ర‌మాల‌ను అంటే చ‌ర్చా వేదిక‌ల‌ను, చర్చాసభ లను, కార్యశాల ల‌ను, శిక్ష‌ణ కార్య‌క్ర‌మాల‌ను ఉభయ దేశాలు సంయుక్తంగా నిర్వ‌హిస్తాయి. ఇరు దేశాలు ఓప‌న్ సోర్స్ టెక్నాల‌జీల‌ను ఒకదానితో మరొకటి పంచుకొంటాయి. ప్రాజెక్టుల‌ను ఉమ్మ‌డిగా అభివృద్ధి చేస్తాయి (ఇరు దేశాలలోను సంబంధిత ప‌రిశ్ర‌మ‌ల‌తో భాగ‌స్వామ్యాన్ని కుదుర్చుకోవ‌డం కూడా ఇందులో భాగ‌మే). ఇన్నోవేటర్లకు వారి ఆలోచ‌న‌లను వ్యాపారాత్మ‌కంగా మలచుకోవ‌డానికి తోడ్పడడం జరుగుతుంది. సమాజానికి లబ్ధి చేకూరడం కోసం సాంకేతిక విజ్ఞానాన్ని సంయుక్తంగా అభివృద్ధ‌ిపరచడం, సాంకేతిక విజ్ఞానాన్ని సమాజ ప్రయోజనం కోసం బదలాయించడం దీనివల్ల సాధ్యపడగలదు. ఇరు దేశాలలోను అట్ట‌డుగు స్థాయి రంగాలలో అంద‌రినీ క‌లుపుకొనిపోయేటట్లు నవకల్పనకు, ఔత్సాహిక పారిశ్రామిక త‌త్వానికి ఉప‌యోగ‌ప‌డేలా ఆరోగ్య‌క‌ర‌మైన వాతావ‌ర‌ణాన్ని ఏర్పాటు చేసుకోవ‌డానికి కావ‌ల‌సిన వ్య‌వ‌స్థ‌ను ఈ ఎం ఒ యు క‌ల్పిస్తుంది. అగ్రికల్చర్ బయోటెక్నాలజీ పైన, స్థానిక విజ్ఞాన వ్య‌వ‌స్థ‌ల‌ పైన‌ ప్ర‌త్యేకంగా శ్రద్ధ తీసుకోవడం జ‌రుగుతుంది.